**III. OBRAZLOŽENJE IZMJENA I DOPUNA PRORAČUNA OPĆINE LOVRAN ZA 2024. GODINU**

Na temelju članka 45. Zakona o proračunu (Narodne novine 144/21) općinski načelnik utvrđuje prijedlog izmjena i dopuna Proračuna Općine Lovran za 2024.godinu i projekcija proračuna za 2025. i 2026. godinu („Službene novine Općine Lovran 14/23), dalje u tekstu Proračun i podnosi ga predstavničkom tijelu na donošenje.

Izmjenama i dopunama Proračuna mijenja se isključivo plan za 2024. godinu, a sastoji se od

1. Općeg i posebnog dijela Proračuna i

2. Obrazloženja izmjena i dopuna Proračuna.

**Obrazloženje** izmjena i dopuna Proračuna sastoji se od:

1. Obrazloženja općeg dijela proračuna i

2. Obrazloženja posebnog dijela proračuna.

**1.1. Obrazloženja općeg dijela Proračuna**

Sastoji se od obrazloženja prihoda i rashoda, primitaka i izdataka i obrazloženja prenesenog viška proračuna Općine Lovran.

**1.1.1. Obrazloženje prihoda i rashoda, primitaka i izdataka**

* + - 1. **Prihodi poslovanja**

Planirano je povećanje prihoda poslovanja u iznosu 1.039.607,08 eura, povećanje je planirano na sljedećim vrstama prihoda poslovanja:

**61 - Prihodi od poreza**

Planirano je smanjenje prihoda od poreza za -52.500 eura, smanjenje se u cijelosti odnosi na obvezu Općine Lovran za povrat poreza na dohodak po godišnjoj prijavi, koja je za 2023.g. utvrđena u iznosu 177.500,00 eur.

**63 – Pomoći iz inozemstva i od subjekata unutar općeg proračuna**

Planirano je povećanje prihoda od pomoći u iznosu 1.123.894,08 eura, povećanje je planirano iz sljedećih izvora:

**Tekuće pomoći proračunu iz drugih proračuna**, planirano je povećanje tekućih pomoći u iznosu 32.277,00 eura, planirana pomoć u cijelosti se odnosi na projekt „Ruke pomoći“, koji će se realizirati iz bespovratnih sredstava iz Europskog socijalnog fonda plus, u razdoblju od 4 godine. Projekt je usmjeren na pružanje pomoći u kući i nabavu higijenskih potrepština osobama starije životne dobi te invalidnim osobama koje udovoljavaju propisanim uvjetima od kojih je jedan i uvjet prihoda po članu kućanstva.

**Kapitalne pomoći proračunu iz drugih proračuna**, planirano je povećanje kapitalnih pomoći u iznosu 27.800,00 eura, koje se odnose na sljedeće kapitalne projekte:

- Uređenje pomoćnog nogometnog igrališta u Lovranu, u iznosu 5.800,00 eura i

- Uređenje dječjih igrališta, u iznosu 22.000,00 eura.

**Pomoći temeljem prijenosa EU sredstava**

Planirano je povećanje prihoda od kapitalnih pomoći iz Državnog proračuna, temeljem prijenosa EU sredstava u iznosu 1.063.817,08 eura, pomoći su planirane za kapitalne projekte koji su se realizirali krajem prošle godine, kako slijedi:

- Projekt – Kuća Lovranskega guca, planirana je pomoć u iznosu 57.806,95 eura,

- Projekt - Rekonstrukcija ceste u Poduzetničkoj zoni Lokva, planirana je pomoć u iznosu 211.970,62 eura,

- Projekt - Rekonstrukcija brownfield lokacije u novi Društveni dom u Lovranu, planirana je pomoć u iznosu 728.888,35 eura i

- Projekt Lovranska Lantina, planirano je povećanje pomoći sa 5.973,00 eura na iznos od 71.124,16 eura, dakle povećanje od 65.161,16 eura.

**64 – Prihodi od imovine**

Planirano je smanjenje prihoda od imovine u iznosu -31.787,00 eura, cjelokupno smanjenje prihoda planirano je na naknadama za koncesije.

Člankom 71. Zakonom o pomorskom dobru i morskim lukama (NN 83/23) propisano je da izvršno tijelo jedinice lokalne samouprave na temelju Plana upravljanja pomorskim dobrom i provedenim javnim natječajem, izdaje dozvole za obavljanje djelatnosti na pomorskom dobru. Prethodnih godina ovo područje gospodarske aktivnosti bilo je uređeno izdavanjem koncesijskih odobrenja, a koji prihod je u cijelosti pripadao jedinici lokalne samouprave. Raspodjela sredstava od dozvola na pomorskom dobru,propisana je zakonom, sredstva se dijele u omjeru 70% jedinica lokalne samouprave i 30% jedinica područne samouprave. Ove promjene rezultirale su smanjenjem planiranog prihoda, pa predloženim izmjenama proračuna Općina Lovran planira prihod od dozvola na pomorskom dobru u iznosu 104.430,00 eura.

* + - 1. **Prihodi od prodaje nefinancijske imovine**

Prihodi od prodaje nefinancijske imovine, planirano je smanjenje prihoda u iznosu -256.223,00 eura.

**71 – Prihodi od prodaje neproizvedene dugotrajne imovine**

**Prihodi od prodaje zemljišta**

Zemljište, prihod od prodaje zemljišta, planirano je povećanje prihoda od prodaje zemljišta u iznosu

220.000,00 eura, prihod se planira jer je izvjesno da će se isti ostvariti, provedeni su natječaji za prodaju zemljišta.

**72 – Prihodi od prodaje proizvedene dugotrajne imovine**

**Prihodi od prodaje stambenih objekata**

Planirano je smanjenje prihoda od prodaje stambenih objekata, u iznosu -496.337,00 eura. Financiranje dijela planiranih kapitalnih projekata ovim izmjenama proračuna planira se iz općih prihoda i primitaka koji su ovim izmjenama proračuna planirani u povećanom iznosu, iz prenesenog viška prihoda. Također planirano je povećanje prihoda od prodaje zemljišta, to su razlozi za smanjenje planiranog prihoda od prodaje stambenih objekata.

**Prihodi od prodaje poslovnih objekata**

Planirano je povećanje prihoda od prodaje poslovnih objekata, u iznosu 12.436,00 eura, iz razloga jer je realizirana prodaja poslovnog prostora u Bahovoj ulici 9A, sa pripadajućim dvorištem, po kupoprodajnoj cijeni koja je bila veća od procijenjene.

**Prihodi od prodaje umjetničkih djela**

Planiran je prihod od prodaje umjetničkih djela izloženih u galerijama i općinskim poslovnim prostorima, umjetničke slike autora Karla Bilića, za čiju prodaju je proveden natječaj krajem prošle godini. Planirani prihod je ostvaren po provedenom natječaju i zaključenom ugovoru, u iznosu 7.678,00 eura.

* + - 1. **Rashodi poslovanja**

**Rashodi poslovanja,** planirano je povećanje rashoda poslovanja u iznosu 327.833,49 eura.

**31 – rashodi za zaposlene,** planirano je povećanje rashoda za zaposlene u iznosu 24.649,00 eura. Za potrebe realizacije projekta „Ruke pomoći“, koji će se realizirati iz bespovratnih sredstava iz Europskog socijalnog fonda plus, usmjeren na pružanje pomoći u kući i nabavu higijenskih potrepština osobama starije životne dobi, potrebno je planirati plaće za 6 pružatelja usluga potpore i podrške, na određeno vrijeme, u razdoblju trajanja projekta od 4 godine. Početak realizacije projekta za ovu godinu planira se od mjeseca rujna. Projekt je planiran u Proračunu: A502473 – Poziv Zaželi – prevencija institucionalizacije

**32 – Materijalni rashodi**

Materijalni rashodi, planirano je povećanje rashoda u iznosu 139.105,49 eura, povećanje i smanjenje rashoda planirano je na sljedećim vrstama rashoda:

**- naknade troškova zaposlenicima –** planirano je povećanje rashoda za naknade troškova zaposlenicima u iznosu 2.400,00 eura, u cijelosti sredstva su namijenjena za zaposlenike na projektu „Ruke pomoći“.

- **rashodi za materijal i energiju**, planirano je povećanje rashoda u iznosu 2.005,00 eura, u cijelosti se rashod odnosi na materijal za tekuće i investicijsko održavanje općinske imovine.

- **rashodi za usluge**, planirano je povećanje rashoda za usluge u iznosu 134.200,49 eura, povećanje i smanjenje rashoda planirano je na sljedećim vrstama rashoda:

1. planirano je povećanje rashoda za usluge telefona, u iznosu 240,00 eura,

2. planirano je povećanje rashoda za usluge tekućeg i investicijskog održavanja, u iznosu 43.802,49 eura, kako slijedi:

- planirano je povećanje rashoda za održavanje poslovnih prostora, u iznosu 49.977,49 eura,

- planirano je smanjenje rashoda za obnovu krova zgrade Stari grad 92 u iznosu -10.555,00 eura, jer je osigurano financiranje iz ostalih suvlasnika zgrade,

- planirano je povećanje rashoda za održavanje komunalne infrastrukture, u iznosu 10.000,00 eura i

- planirano je smanje rashoda za održavanje javnih wc-a, u iznosu -5.620,00 eura.

3. planirano je smanjenje rashoda za usluge promidžbe i informiranja, rashoda za pokroviteljstva u iznosu -4.070,00 eura.

4. planirano je povećanje rashoda na komunalnim uslugama, u iznosu 13.760,00 eura, povećanje se u cijelosti odnosi na stambenu pričuvu, za potrebe sanacije zgrade Šetalište maršala Tita 41.

5. planirano je povećanje rashoda za usluge zakupa, u iznosu 682,00 eur, rashod se odnosi na usluge korištenja licenci.

6. planirano je povećanje rashoda za intelektualne i osobne usluge, u iznosu 44.000,00 eura, a odnosi se na rashode za usluge izrade projektne dokumentacije u budućim kapitalnim investicijskim projektima i usluge vanjskih pružatelja usluga na projektu Ruke pomoći.

7. planirano je povećanje rashoda na ostalim uslugama, u iznosu 55.786,00 eura, od toga planirano je:

- povećanje rashoda za usluge održavanja manifestacije Marunada, u iznosu 10.000,00 eura,

- povećanje rashoda za usluge održavanja manifestacije Karneval, u iznosu 3.500,00 eura,

- povećanje rashoda za usluge održavanja, čišćenja javnih wc-a, u iznosu 5.620,00 eura,

- povećani su rashodi za grafičke usluge, za potrebe rada općinske uprave u iznosu 6.666,00 eura i

- povećani su rashodi za grafičke usluge i usluge dizajna za potrebe projekta Kuća lovranskega guca, u iznosu 10.000,00 eura.

**- ostali nespomenuti rashodi poslovanja**, planirano je povećanje rashoda u iznos 500,00 eura, od toga:

- planirano je smanjenje rashoda na aktivnosti Poslovanja općinske uprave, za premije osiguranja, u iznosu -500,00 eura,

- planirano je povećanje rashoda za usluge reprezentacije, za potrebe provođenja projekta Uređenje izložbenog prostora Kuća lovranskega guca, u iznosu 1.000,00 eura.

**36 – Pomoći dane u inozemstvo i unutar općeg proračuna**

**Pomoći unutar općeg proračuna,** planirano je povećanje rashoda u iznosu 115.873,00 eura,

**Tekuće pomoći proračunskim korisnicima drugih proračuna**, planirano je povećanje rashoda za tekuće pomoći proračunskim korisnicima drugog proračuna u iznosu 115.873,00 eura, od toga:

- planirana je pomoć osnovnoj školi Viktor Car Emin Lovran, za povećane rashode produženog boravka, održanih natjecanja učenika i održavanje prostora škole, u iznosu 15.812,00 eura,

- planirana je pomoć Dječjem vrtiću Opatija za aktivnosti koje se odvijaju u Dječjem vrtiću Lovran, u iznosu 87,476,00 eura i

- planirana je pomoć Javnoj vatrogasnoj postrojbi Opatija, za obavljanje redovne djelatnosti u iznosu 12.585,00 eura.

**37 – Naknade građanima i kućanstvima na temelju osiguranja i druge naknade**

Planirano je smanjenje rashoda za naknade u naravi u iznosu -330,00 eura, od toga planirano je:

- povećanje sredstava na aktivnosti Poziv zaželi – prevencija institucionalizacije, za pakete higijenskih potrepština u iznosu 2.160,00 eura i

- planirano je smanjenje rashoda na aktivnosti sufinanciranje školskih marendi, u iznosu -2.490,00 eura.

**38 – Ostali rashodi**

**Ostali rashodi**, planirano je povećanje rashoda za tekuće donacije, u iznosu 48.536,00 eura, od toga:

- planirano je povećanje donacije Turističkoj zajednici Lovran, u iznosu 20.000,00 eura za potrebe suorganizacije kulturno zabavnog programa manifestacije Marunada,

- planirane su tekuće donacije Hrvatskom crvenom križu, Gradskom društvu crvenog križa Opatija, u iznosu 6.653,00 eura, za redovnu humanitarnu djelatnost i

- planirana je tekuća donacija Područnoj vatrogasnoj zajednici Liburnije za djelatnost Dobrovoljnog vatrogasnog društva Lovran, u iznosu 21.883,00 eura. Hrvatska vatrogasna zajednica, provela je inspekcijski nadzor radi utvrđivanja izdvajanja sredstava iz proračuna Općine Lovran za potrebe financiranja redovne djelatnosti dobrovoljnog vatrogastva za razdoblje od 2020. do 2024.g., utvrđeno je da Općina Lovran treba osigurati dodatna sredstva pa su ista planirana predloženim izmjenama Proračuna.

* + - 1. **Rashodi za nabavu nefinancijske imovine**

**Rashodi za nabavu nefinancijske imovine**, planirano je povećanje rashoda u iznosu 671.150,27 eura,

**42 – Rashodi za nabavu proizvedene dugotrajne imovine**

**Zemljište,** planirano je povećanje rashoda za kupnju i zamjenu zemljišta u iznosu 282.686,23 eura.

**Građevinski objekti**, planira se povećanje rashoda za građevinske objekte u iznosu 379.584,04 eura, od toga:

- povećani su rashodi za Projekt - Izgradnja Ceste za žičaru u Medveji, u iznosu 10.000,00 eura,

- izmjene proračuna koje se odnose na ostale građevinske objekte, planirano je povećanje rashoda u iznosu 369.584,04 eura, na sljedećim kapitalnim projektima:

1. planirano je povećanje rashoda na projektu - Uređenje lovranskih plaža, u iznosu 32.078,00 eura,

2. planirano je povećanje rashoda na Projektu – Uređenje rekreacijske staze Kamenjar, u iznosu 6.000,00 eura,

3. planirano je povećanje rashoda na Projektu – Uređenje parka hrvatskih branitelja, u iznosu 2.000,00 eura,

4. planirano je povećanje rashoda na Projektu – Uređenje dječjih igrališta, u iznosu 74.000,00 eura,

5. planirano je povećanje rashoda na Projektu – Uređenje pomoćnog nogometnog igrališta u Lovranu , u iznosu 60.000,00 eura,

6. planirano je povećanje rashoda na Projektu – uređenje školskih igrališta, u iznosu 5.000,00 eura i

7. planirano je povećanje rashoda na Projektu – Proširenje groblja u Lovranu, u iznosu 190.506,04 eura.

**Postrojenja i oprema,** planirano je povećanje rashoda za nabavu opreme, u iznosu 3.850,00 eura, oprema se u cijelosti odnosi se na opremanje izložbenog prostora Kuća lovranskeg guca.

**Nematerijalna proizvedena imovina**, planirano je povećanje rashoda u iznosu za nabavu fotografija za izložbeni prostor Kuća lovranskega guca, planiran je rashod u iznosu 1.730,000 eura, za izradu multimedijske prezentacije izložbenog prostora, planiran je rashod u iznosu 3.300,00 eura.

* + - 1. **Raspoloživa sredstva iz prethodnih godina - Obrazloženja prenesenog viška proračuna Općine Lovran**

**92 – Rezultat poslovanja**

U Proračunu za 2024. godinu planiran je manjak prihoda u iznosu -35.587,00 eura, predloženim izmjenama Proračuna planiran je višak prihoda u iznos 180.012,68 eura.

Odlukom o raspodjeli rezultata Općine Lovran za 2023. godinu („Službene novine Općine Lovran“ br. 9/24), koja je usvojena na sjednici Općinskog vijeća održanoj 28. svibnja 2024. godine, utvrđen je rezultat za 2023. godinu, višak prihoda i primitaka u iznosu 180.012,68 eura, koji se sastoji od:

1. Manjka prihoda od nefinancijske imovine, u iznosu -672.707,04 eura, kako slijedi:

- viška prihoda od nefinancijske imovine, kojeg čine sredstva komunalnog doprinosa, u iznosu 397.083,04 eura,

- manjka prihoda od nefinancijske imovine, kojeg čine prihodi od kapitalnih pomoći iz Državnog proračuna temeljem prijenosa EU sredstava, u iznosu -1.069.790,08 eura,

2. Viška prihoda poslovanja, u iznosu 852.719,72 eura, kako slijedi:

- viška prihoda poslovanja, kojeg čine sredstva spomeničke rente, u iznosu 53.182,49 eura i

- viška prihoda poslovanja, prihoda od općih prihoda i primitaka, u iznosu 799.537,23 eura i

**1. 2. Obrazloženja posebnog dijela proračuna**

Obrazloženje posebnog dijela proračuna temelji se na obrazloženjima financijskih planova proračunskih korisnika, a sastoji se od obrazloženja programa koje se daje kroz obrazloženje aktivnosti i projekata zajedno s ciljevima i pokazateljima uspješnosti iz akata strateškog planiranja.

Obrazloženje posebnog dijela proračuna sastoji se od:

- obrazloženja rashoda i izdatakaproračuna prema organizacijskoj klasifikaciji i

- obrazloženja rashoda i izdataka proračuna prema programskoj klasifikaciji

**1.2.1. Obrazloženje rashoda i izdataka proračuna prema organizacijskoj klasifikaciji**

**Rashodi i izdaci proračuna** prema organizacijskoj klasifikaciji daje pregled plana proračuna po razdjelima i glavama, a iz kojeg je vidljivo da su ukupni rashodi povećani u iznosu 998.983,76 eura, planirani kroz tri razdjela, kako slijedi:

1. Razdjel 010 PREDSTAVNIČKA I IZVRŠNA TIJELA, planirano je povećanje rashoda u iznosu 9.751,00 eura, a sastoji od tri glave:

01005 AKTIVNOSTI OPĆINSKOG VIJEĆA

01010 AKTIVNOSTI OPĆINSKOG NAČELNIKA

01015 MJESNI ODBORI

2. Razdjel 030 UPRAVNI ODJEL ZA DRUŠTVENE DJELATNOSTI, FINANCIJE I PRORAČUN, planirano je povećanje rashoda u iznosu 32.122,00 eura, a sastoji od glave:

03005 Upravni odjel za društvene djelatnosti, financije i proračun,

3. Razdjel 040 UPRAVNI ODJEL ZA KOMUNALNI SUSTAV I PROSTORNO PLANIRANJE, planirano je povećanje rashoda u iznosu 173.541,29 eura, a sastoji od glave:

04005 Upravni odjel za komunalni sustav i prostorno planiranje

**1.2.2. Obrazloženje rashoda i izdataka proračuna prema programskoj klasifikaciji**

**1.2.2.1. Razdjel 010 PREDSTAVNIČKA I IZVRŠNA TIJELA**

**Glava 01010 AKTIVNOSTI OPĆINSKOG NAČELNIKA**

**Program: 1002 Izvršno tijelo, mijenjaju se sljedeće aktivnosti:**

Mijenja se sljedeća aktivnost:

A501259 Pokroviteljstva

Zbog potrebe preusmjeravanja sredstava na druge aktivnosti predlaže se umanjenje u iznosu od 4.070,00 eura.

**Program: 1003 Program manifestacija i obljetnica, mijenjaju se sljedeće aktivnosti:**

A501351 Karneval

A501354 Marunada

Na Aktivnosti - Karneval, predlaže se povećanje sredstava u iznosu 3.500,00 eura, zbog povećanih rashoda prilikom realizacije ove aktivnosti.

U okviru Programa manifestacije i obljetnice, na aktivnosti Marunada, predlaže se povećanje sredstava u iznosu 30.000,00 eura, zbog povećanih rashoda prilikom realizacije ove aktivnosti.

**1.2.2.2. Razdjel 030 - UPRAVNI ODJEL ZA DRUŠTVENE DJELATNOSTI, FINANCIJE I PRORAČUN**

**Glava 03005 Upravni odjel za društvene djelatnosti, financije i proračun**

Mijenjaju se sljedeći programi i aktivnosti:

**Program: 2000 Predškolski odgoj i školstvo, mijenjaju se sljedeće aktivnosti:**

A502051 Sufinanciranje O.Š."V.C.Emina"

A502059 Sufinanciranje dječjeg vrtića na području Općine Lovran

A502060 Sufinanciranje školskih marendi i boravka učenika u produženom boravku

Na Aktivnosti - Sufinanciranje O.Š."V.C.Emina", planira se povećanje rashoda u iznosu 15.812,00 eura, zbog povećanja rashoda za zaposlenike u produženom boravku, rashoda za natjecanje učenika i rashoda za održavanje školskih prostora.

Na Aktivnosti - Sufinanciranje dječjeg vrtića na području Općine Lovran, planira se povećanje rashoda u iznosu od 87.476,00 eura, uslijed povećanja prava radnika iz kolektivnog ugovora, povećanja materijalnih troškova te potrebe za povećanim brojem zaposlenika uslijed učestalih korištenja bolovanja.

**Program: 2004 Socijalna skrb, mijenjaju se sljedeće aktivnosti:**

A502468 Humanitarna djelatnost Hrvatskog crvenog križa

Na Aktivnosti humanitarne djelatnosti crvenog križa predlaže se povećanje u iznosu od 6.653,00 eura sukladno zakonskoj obvezi izdvajanja sredstava prihoda jedinice lokalne samouprave sukladno prihodima poslovanja ostvarenim u prethodnoj godini umanjenim za zakonom propisana umanjenja.

U programu socijalne skrbi, planirana je nova aktivnost:

A502473 Poziv zaželi – prevencija institucionalizacije

Općina Lovran potpisala je ugovor o dodjeli bespovratnih sredstava za projekt koji se financira iz Europskog socijalnog fonda plus u financijskom razdoblju 2021.-2027. u okviru programa „Učinkoviti ljudski potencijali 2021.-2027.“-Zaželi-prevencija institucionalizacije. Pod nazivom projekta „Ruke pomoći“ planira se zapošljavanje 6 osoba; radnika za pružanje pomoći starijim osobama.

**Program: 3000 Poslovanje općinske uprave, mijenjaju se sljedeće aktivnosti:**

A503050 Poslovanje Općinske uprave

Na Aktivnosti - Poslovanja općinske uprave, predlaže se povećanje u iznosu od 50.025,00 eura radi povećanja rashoda za čišćenje i čuvanje imovine te intelektualne i osobne usluge odnosno izradu projekata.

**1.2.2.3. Razdjel 040 - UPRAVNI ODJEL ZA KOMUNALNI SUSTAV I PROSTORNO**

**PLANIRANJE**

**Glava 04005 UPRAVNI ODJEL ZA KOMUNALNI SUSTAV I PROSTORNO PLANIRANJE**

Ovim Izmjenama i dopunama Proračuna planira se povećanje rashoda na glavi Upravnog odjela za komunalni sustav i prostorno planiranje u ukupnom iznosu od 779.800,76 eura kako slijedi:

**Program: 5001 Tekuće održavanje komunalne infrastrukture**

Mijenjaju se sljedeće aktivnosti:

A505159 Održavanje komunalne infrastrukture

Program **Tekuće održavanje komunalne infrastrukture** povećava se za 10.000,00 EUR. U sklopu programa povećavaju se rashodi na aktivnosti Održavanje komunalne infrastrukture radi proširenja obujma vanrednog održavanja u sklopu programa.

**Program: 5002 Kupnja zemljišta za kapitalne projekte**

Program se povećava za 282.686,23 EUR radi osiguranja sredstava za realizaciju zamjena nekretnina.

Mijenjaju se slijedeći kapitalni projekti:

K505250 Kupnja zemljišta za buduće kapitalne projekte

**Program: 5003 Nerazvrstane ceste**

U sklopu programa Nerazvrstane ceste uvećavaju se planirana sredstva za 10.000,00 EUR radi osiguranja sredstava za izvlaštenje.

Mijenja se kapitalni projekt:

K505377 Cesta za žičaru u Medveji

**Program: 5004 Uređenje javnih površina**

Program se uvećava za 114.078,00 EUR u odnosu na izvorni plan. Planira se uvećanje 32.078,00 EUR radi povećane potrebe za radovima na uređenju plaža radi štete koja je prouzročena uslijed južnog nevremena u prvom kvartalu godine, 6.000,00 EUR na uređenju rekreacijske staze Kamenjar radi dodatnih usluga u okviru provedbe projekta, 2.000 EUR na uređenju Parka branitelja radi rasta cijena u odnosu na planirano, 74.000 EUR za uređenje dječjeg igrališta Cipera za koje je prijavljeno na sufinanciranje Ureda za demografiju, .

Mijenjaju se kapitalni projekti:

K505531 Uređenje lovranskih plaža

K505588 Uređenje rekreacijske staze Kamenjar

K505588 Uređenje Parka hrvatskih branitelja

K505597 Uređenje dječjih igrališta

**Program: 5011 Zaštita od požara**

Program **Zaštita od požara** uvećava se za 34.468,00 EUR sukladno izmjenama financijskog plana Javne vatrogasne postrojbe Opatija, te provedene revizije financiranja aktivnosti sukladno Zakonu o zaštiti od požara.

Mijenjaju se sljedeće aktivnosti:

A505932 Sufinanciranje Javne vatrogasne postrojbe Opatija

A505933 Sufinanciranje Dobrovoljnog vatrogasnog društva Lovran, putem Područne vatrogasne zajednice Liburnije

**Program: 5013 Stambeni i poslovni prostori**

Program Stambeni i poslovni prostori uvećava se za 138.062,49 EUR kao rezultat povećanja rashoda na aktivnosti održavanje stambenog i poslovnog prostora, u iznosu od 63.737,49 EUR radi vanrednog održavanja objekata, povećanja u iznosu od 19.880,00 EUR na kapitalnom projektu Uređenje izložbenog prostora „Kuća lovranskega guca“ radi dovršetka uređenja objekta za radove koje nisu obuhvaćeni EU projektom, umanjenja aktivnosti Obnova krova zgrade Stari grad 92 za 10.555,00 sukladno sporazumu suvlasnika o sufinanciranju radova, povećanja u iznosu od 60.000 EUR na kapitalnom projektu Uređenje nogometnog igrališta u Lovranu za financiranje faze II uređenja igrališta koje je prijavljeno na natječaj Ministarstva sporta, povećanja kapitalnog projekta Uređenje školskih igrališta u iznosu od 5.000 EUR.

Mijenjaju se sljedeće aktivnosti i kapitalni projekti:

A505950 Održavanje stambenog i poslovnog prostora

K505979 Uređenje izložbenog prostora Kuća lovranskega guca

A505995 Obnova krova zgrade Stari grad 92

K506003 Uređenje pomoćnog nogometnog igrališta U Lovranu

K506004 Uređenje školskih igrališta

**Program: 5016 Proširenje groblja**

U okviru programa planira se povećanje od 190.506,04 EUR radi osiguranja dostatnih sredstava za provedbu postupka javne nabave za radove na proširenju groblja.

Mijenja se kapitalni projekti:

K505980 Proširenje groblja u Lovranu

Prijedlog izmjena Proračuna upućuje se Općinskom vijeću na razmatranje i usvajanje.

U Lovranu, 18. lipnja 2024.

Općinski načelnik

Bojan Simonič,mag. oec.